open-index/open-wikipedia-markdown huggingface dataset:
Kolektyvizacija

**Kolektyvizacija** – priverstinis žemės atėmimas iš valstiečių ir individualių jų ūkių pertvarkymas į kolūkius ir tarybinius ūkius. Masinė kolektyvizacija Sovietų Sąjungoje prasidėjo 1929 m. Ji vyko dviem etapais: buožių likvidavimo ir kolūkių kūrimo. „Išbuožinimas“ vertė valstiečius greičiau stoti į kolūkius bei formavo kolūkių materialinę bazę. 1929–1930 m. buvo „išbuožinta“ 320 tūkst. valstiečių ūkių jų turtą atiduodant kolūkiams. Neretai būdavo „išbuožinami“ vidutiniai, vargingieji valstiečiai.

## Kolektyvizacijos rezultatai

Kolektyvizacija sužlugdė žemės ūkį. 1933 m. 1 ha žemės buvo išgaunama tik 5,7 cnt grūdų, mažiau nei 1913 m. Gyvulininkystės produkcija sudarė 65 % 1913 m. lygio. Galvijų sumažėjo nuo 60,1 mln. 1928 m. iki 33,5 mln. 1933 m. 1932 m. Sovietų Sąjungoje įvedus pasus, kolūkiečiai jų negavo ir liko „pritvirtinti“ prie kolūkių. Žemės ūkyje įsigalėjo direktyvinis planavimas, biurokratinis vadovavimas.

1929–1933 m. – per ketverius metus – buvo ištremta į Sibirą, uždaryta lageriuose, mirė nuo bado ir ligų apie 15 mln. valstiečių.

## Kolektyvizacija Lietuvoje

Kolektyvizacija Lietuvoje buvo pradėta pirmosios sovietinės okupacijos metu (1941 m. Akmenės apylinkėje įkurtas pirmasis Lietuvoje Lenino kolūkis), tačiau ją pertraukė TSRS-Vokietijos karas. Masinė kolektyvizacija buvo pradėta 1947 m. paskelbus VKP(b) CK nutarimą „Dėl kolūkių organizavimo Lietuvos, Latvijos ir Estijos TSR“ ir įkūrus Marytės Melnikaitės kolūkį Kėdainių apskrities Dotnuvos valsčiuje. Tais pačiais metais buvo kolektyvizuota 0,07 %. 1948 m. buvo kolektyvizuota 3,8 % ūkių. Trėmimais ir teroru kolektyvizacija buvo spartinama. Jau 1949 m. buvo kolektyvizuota 62 %, o 1950 m. – 80 % ūkių. 1953 m. kolektyvizacija Lietuvoje buvo užbaigta.

## Šaltiniai
Nuosavybė

**Nuosavybė** – fiziniam ar juridiniam asmeniui priklausantis turtas (kilnojami, nekilnojami daiktai, materialus arba nematerialus turtas), kuriuo teises juo laisvai disponuoti, naudotis bei valdyti nustato teisės normos. Savininkas gali leisti ar drausti nuosavybe naudotis kitiems asmenims, reikalauti grąžinti daiktą iš neteisėto svetimo valdymo (plačiau žr. *[[daiktinė teisė]]*).

## Formos

Nuosavybė pagal jos subjektą gali būti:
* asmeninė, bendroji arba kolektyvinė (pvz., pirmykštėje bendruomenėje visi daiktai visiškai ar iš dalies buvo bendri),
* privačioji, viešoji, valstybinė.

Nuosavybė gali ir neturėti subjekto; tokiu atveju įgijimo teisę nustato teisės normos, o jei jų nėra – kitos socialinės normos kaip papročiai, tradicijos ir kt.

Pagal materializacijos formas – materiali arba nemateriali (žr. intelektinė nuosavybė).

## Atsiradimo momentas

Nuosavybės teisė atsiranda:
* pirmojo radusio teisė (radus lobį, dalis priklauso valstybei, radus daiktą, nuosavybė pereina radėjui, jei per įstatymų nustatytą laiką neatsiranda savininkas);
* pagal valdymo senaties terminą (privalomi registruoti ir registruoti daiktai nepereina į nuosavybę pagal senaties terminą, privalomi registruoti, bet neregistruoti daiktai pereina jais besinaudojančių asmenų nuosavybėn per įstatymų nustatytą laiką, neprivalomi registruoti daiktai pereina naudojančiųjų nuosavybėn per įstatymų nustatytą laiką);
* paties savininko pagaminti daiktai iš savo ar niekieno medžiagų;
* iškeisti ar nupirkti daiktai;
* padovanoti ar paveldėti daiktai.

## Objektas
Nuosavybės objektas – daiktai, kitas turtas; istorijoje anksčiau nuosavybės objektu buvo pripažįstamas ir žmogus (žr. straipsnius vergovė, baudžiava).

Nuosavybės teisinį režimą nustato teisės normos. Kai kurių nuosavybės teisės objektų civilinė apyvarta yra ribojama. Pavyzdžiui, gali būti draudžiama įsigyti vienus ar kitus daiktus (ginklus, narkotikus).

## Nuosavybės teisės

Nuosavybės teisės yra valdymas, naudojimas ir disponavimas.
Neoklasicizmas

**Neoklasicizmas** (*neo* + *klasika*, iš  – „pirmaeilis“) – XIX–XX a. meno, literatūros, muzikos, architektūros įvairių tendencijų sambūris, jungiantis klasiką, baroką, rokoką.

## Architektūra

Neoklasicizmo architektūroje taikyta orderinė sistema, papildyta renesanso ir baroko elementais. I etapas klestėjo Rusijoje ir JAV. II etapas truko XX a. 1-ojoje pusėje, buvo susijęs su laisva orderinės sistemos interpretacija, klasicizmo formos derintos su moderniomis konstrukcijomis ir medžiagomis. Klasicizmo formas architektūroje pritaikė totalitariniai režimai (stalinizmas SSRS, nacizmas Vokietijoje ir fašizmas Italijoje).

Lietuvos architektūroje I etapui priskiriami Trakų Vokės dvaro rūmai (1880), Užutrakio dvaro rūmai (1901), dabartinė Lietuvos mokslų akademija (1908). II etapas labiausiai išryškėjo XX a. tarpukariu Kaune – Lietuvos banko rūmai (1928), Kauno filharmonija (1930), Karininkų ramovė (1937) ir kt. Sovietmečio neoklasicizmas dar vadintas socialistiniu realizmu – tarp jų vienas didžiausių yra Lietuvos nacionalinė Martyno Mažvydo biblioteka (1958).

## Skulptūra

XX a. sovietmečio Lietuvoje plito neoklasicistinis Motinos Tėvynės įvaizdis – J. Mikėno „Taika“ (1960) ir „Pirmosios kregždės“ (1964, 1987), G. Jokūbonio „Motina“ Pirčiupių kaime (1960).


Vilnius (12664134894).jpg | „Pirmosios kregždės“, Vilnius, 1987 m.
Paolina Borghese (Canova).jpg | „Pergalingoji Venera“, Roma, 1808 m.
Artemisia in Mourning MET DP236931.jpg | „Gedinti Artemidė“, Niujorkas, 1794 m.


## Muzika

Neoklasicizmas muzikoje plėtojo daugiausia baroko tradicijas. Kai kurių šalių (dažniausiai Rusijos) muzikologai reikšmingai neoklasicizmo stiliaus atmainai apibūdinti vartoja dar ir neobaroko terminą. Tarp lietuvių neoklasicizmo muzikos bruožų turėjo Mikalojus Konstantinas Čiurlionis, Balys Dvarionas, Julius Juzeliūnas ir kt.

## Literatūra

Prancūzų literatūroje neoklasicizmo atstovai yra Paulas Valerys ir Džeimsas Tisotas, Rusijoje taip pat priskiriamas vadinamasis akmeizmas, o lenkiškoje – Mečislovas Jastrunas. Taip pat vadinamas kraštutine estetika.

## Šaltiniai
Audronė Pitrėnienė

**Audronė Pitrėnienė** (g. 1958 m. liepos 21 d. Lenkimuose, Skuodo rajonas) – Lietuvos ir Skuodo rajono savivaldybės politinė bei visuomenės veikėja. LR švietimo ir mokslo ministrė (2015–2016 m.).

## Biografija
1976 m. baigė Ylakių vidurinę mokyklą. 1984 m. baigė Vilniaus valstybinį pedagoginį institutą, įgijo vidurinės mokyklos biologijos ir žemės ūkio pagrindų mokytojos specialybę.

1984–1986 m. Vilniaus prekybos technikumo (dab. Vilniaus kolegija) dėstytoja. 1986–1988 m. Skuodo rajono Trumplaukės pagrindinės mokyklos, 1988–1998 m. Gėsalų pagrindinės mokyklos direktorė. 1993 m. suteikta 2-oji vadybos kategorija. 1998–1999 m. Mosėdžio vidurinės mokyklos, 1999–2004 m. Skuodo P. Žadeikio gimnazijos direktorė. 2004 m. Klaipėdos universitete baigė edukologiją. 2009–2010 m. – Mosėdžio seniūnijos seniūnė, 2010–2012 m. Skuodo rajono savivaldybės Švietimo skyriaus vyresnioji specialistė.

Nuo 1997 m. – vadybos ekspertė ir Skuodo rajono vadovų atestacinės komisijos narė, dalyvavo vertinant mokyklų vadovų veiklą kvalifikacijos kategorijai įgyti. 1999–2001 m. dirbo bendrojo lavinimo mokyklos vidaus audito metodikos rengimo grupėje, 2002 m. gavo vidaus audito konsultantės pažymėjimą ir pradėjo šią veiklą. 2004 m. gavo mokymo ir mokymosi tobulinimo konsultanto pažymėjimą. Publikacijų bendrojo lavinimo mokyklos audito metodikos, mokytojų kvalifikacijos kėlimo klausimais bendraautorė.

Sutuoktinis Aurelijus Pitrėnas, vaikai – Tomas Matutis ir Aurelijus Pitrėnas.

## Politinė ir visuomeninė veikla
2003–2017 m. Darbo partijos narė. 2004–2008 m. LR Seimo narė, išrinkta Skuodo-Mažeikių rinkimų apygardoje Nr. 37. 2005–2006 m. Seimo Švietimo, mokslo ir kultūros komiteto pirmininkė. 2009–2012 m. Lietuvos radijo ir televizijos tarybos narė.

2007 m. (išrinkta, bet mandato atsisakė) ir 2011 m. Skuodo rajono savivaldybės tarybos narė, išsikėlė savarankiškai, bet mandato Vyriausiosios rinkimų komisijos sprendimu neteko, nes kandidato anketoje nurodė einanti pareigas, nesuderinamas su savivaldybės tarybos nario pareigomis, ir apie užimamų pareigų ar mandato atsisakymą nepranešė. 2012–2016 m. LR Seimo narė, Švietimo, mokslo ir kultūros komiteto pirmininkė. 2015–2016 m. – LR švietimo ir mokslo ministrė.

2017 m. Vyriausioji tarnybinės etikos komisija nusprendė, kad A. Pitrėnienė pažeidė Viešųjų ir privačių interesų derinimo valstybinėje tarnyboje įstatymo nuostatas, kai baigusi eiti ministrės pareigas per kelis mėnesius įsidarbino Karaliaus Mindaugo profesinio mokymo centro Palangos skyriuje po to, kai jos teikimu Vyriausybė panaudos teisėmis centrui skyrė beveik 1000 m² patalpų Palangoje. A. Pitrėnienė tvirtino, kad sprendimą apskųs teismui.

## Šaltiniai

|-
Club Atlético Colón

**Santa Fė „Colón“** arba **Club Atlético Colón** (*Club Atlético Colón de Santa Fe*) – Argentinos futbolo klubas iš Santa Fė miesto.

## Istorija
1905 m. įkurtas klubas. Iki 1947 m., kai „Colón“ klubas įstojo į Argentinos futbolo federaciją, žaidė vietinėje provincijos lygoje, kurią laimėjo 15 kartų. Kitados žaidė Primera divizione, antroje ir trečioje šalies lygoje. 1965 m. laimėjo antrąjį divizioną, 1997 m. užėmė jame antrą vietą, o 2000 m. – trečią vietą.

2023 m. sezone Primera divizione liko dvidešimt septintoje vietoje ir iškrito į žemesnį divizioną. Nuo 2024 m. sezono varžėsi Primera Nacional (II).

## Pasiekimai
;  **[[Primera B Metropolitana]] (III lyga):** 
*  **Nugalėtojai (1):** 1965 m.
;  **[[Argentinos futbolo lygos taurė]]:**
* **Nugalėtojai (1):** 2021 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Argentinos nacionalinei rinktinei
*  Emanuel Gigliotti, gynėjas;
*  Luis Rodríguez, puolėjas;
*  Paolo Goltz, gynėjas;

## Treneriai

*  Antonio Mohamed (2008–10)
*  Fernando Gamboa (2010–11)
*  Mario Sciaqua (2011–12)
*  Roberto Sensini (2012–13)
*  Rubén Forestello (2013)
*  Diego Osella (2014)
*  Reinaldo Merlo (2014-15)
*  Javier López (2015)
*  Dario Franco (2015-16)
*  Ricardo Johansen (2016)
*  Paolo Montero (2016)
*  Eduardo Domínguez (2017-18)
*  Esteban Fuertes (Interim) (2018)
*  Julio Comesaña (2019)
*  Pablo Lavallen (2019)
*  Diego Osella (2020)
*  Eduardo Domínguez (2020-21)
*  Julio César  Falcioni (2022)
*  Marcelo Saralegui (2023)

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Transfermarkt
* Globalsportsarchive
Chevrolet TrailBlazer

**Chevrolet TrailBlazer** yra vidutinio dydžio visureigis, kurį gamina Chevrolet. Visureigis buvo pristatytas 1999 metais, o 2002 metais laimėjo Šiaurės Amerikos Metų Visureigio apdovanojimą. TrailBlazer pakeitė Chevrolet Blazer kaip vidutinio dydžio Chevrolet visureigį

## Varikliai
* 2002-dabar LL8 4,2&nbsp;l I6
* 2003-dabar LM4 5,3&nbsp;l V8
* 2006-dabar LS2 6,0 l V8
Chevrolet C/K

**Chevrolet C/K** buvo didelės klasės pikapas, kurį gamino Chevrolet nuo 1962 iki 1998 metų ir GMC nuo 1962 iki 1988 metų. C/K buvo gaminamas keturiomis kartomis:
* Pirma Karta 1962-1966
* Antra Karta 1967-1972
* Trečia Karta 1973-1987
* Ketvirta Karta 1988-1999
Hidrosfera

**Hidrosfera** – ( 'vanduo' + *σφαίρα, sfära* 'rutulys, sfera') – visas Žemės planetoje esantis vanduo.

Ją sudaro vandenynai, upės, ežerai, taip pat požeminis vanduo ir atmosferoje esantis vanduo. Hidrosfera turi esminę įtaką klimatui.

Hidrosfera persidengia su kitomis žemės sferomis:
* atmosfera:
* biosfera
* litosfera
* pedosfera 

Didžiausią hidrosferos dalį sudaro vandenynai, kurių bendra masė yra apytiksliai 1,35 × 1018 tonų (Žemės masė – 5,9742×1021 t) ir kurių vidutinis gylis yra 3,794 km.

Vanduo užima apie 75 % planetos paviršiaus, ir tik 3 % iš šios masės yra gėlas vanduo. Dėl vandens Žemės paviršiuje, iš kosmoso Žemė atrodo mėlyna, dėl to kartais vadinama Mėlynąja planeta.

## Taip pat skaitykite
* Vandens apytakos ratas
* Hidrologija
Troposfera

**Troposfera** – žemutinis Žemės atmosferos sluoksnis. Prasideda ties Žemės paviršiumi ir tęsiasi iki 8 km aukščio ties ašigaliais ir 18 km aukščio ties pusiauju.

Troposfera sudaro apie 80 % visos atmosferos masės, kurioje kaupiasi vandens garai bei aerozolinės dujos.

Troposferoje vyksta beveik visi meteorologiniai reiškiniai. Temperatūra krinta kylant aukštyn (žemėja maždaug 0,6 °C kas šimtas metrų) ir pasiekia minimumą tropopauzėje. Oro tankis jūros lygyje yra 2,55×1019 atomų ir molekulių 1 cm³ (1,22×10-3 g/cm³).

## Slėgis ir temperatūra

### [[Slėgis]]
Slėgis troposferoje yra didžiausias prie Žemės paviršiaus ir krinta kylant aukštyn. Taip yra dėl to, kad žemiau esantis oras yra suspaustas aukščiau esančio. Aukštesniame oro lygyje mažiau lieka oro virš jo, taigi mažiau suspaudžiamas oras ir tuo pačiu mažesnis slėgis. Šis slėgio pokytis gali būti išreikštas formule:

:  \frac{dp}{dh} = -\rho g = - \frac {pg}{RT}

kur:

: *g* = laisvojo kritimo pagreičio koeficientas
: *ρ* = tankis
: *h* = aukštis
: *p* = slėgis
: *R* = Universalioji dujų konstanta
: *T* = temperatūra

turint nekintančią temperatūrą slėgis krenta eksponentiškai nuo aukščio:

:  p(h) = p(0) e^{ - \frac{gh}{RT}}

### Temperatūra
Troposferoje temperatūra krenta vidutiniškai po 6,5&nbsp;°C kiekviename kilometre. Šis atšalimas yra natūralus, kadangi kylant oras retėja ir krinta slėgis, todėl oras pagal energijos tvermės dėsnius atšąla taip bandydamas grįžti į pradinę būseną.

Vidutinėse platumose oras atšąla nuo +17&nbsp;°C prie Žemės paviršiaus iki -55&nbsp;°C viršutinėje troposferoje. Ašigaliuose, dėl retesnio tankio temperatūra nukrenta tik iki -45&nbsp;°C, tuo tarpu pusiaujyje gali siekti iki -80&nbsp;°C.

### Oro įšilimas troposferoje
Oras troposferoje įšyla daugiausia nuo paviršiaus, o ne dėl tiesioginių Saulės spindulių. Įšilimas vyksta dviem būdais – konvekcijos ir tiesioginiu šilumos perdavimu. Įšilimas konvekcijos būdu: prie paviršiaus įšilęs oras kyla, o į jo vietą atslenka vėsesnis, kuris įšyla ir taip pat kyla į viršų. Įšilimas tiesioginiu šilumos perdavimu: įšilęs paviršius perduoda šilumą jį supančioms oro dalelėms.

## Šaltiniai
Tambakunda

**Tambakunda** () – miestas rytų Senegale, prie Bamako-Dakaro geležinkelio. Regiono centras. 74,5 tūkst. gyventojų (2005 m.).

Svarbus žemdirbystės ir prekybos centras. Yra oro uostas.
Chevrolet S-10

**[[Chevrolet]] S-10** arba **[[GMC]] S-15** ir **Sonoma** buvo kompaktinės klasės pikapai, kuriuos General Motors gamino nuo 1982 iki 2003 metų. Pikapai taip pat buvo parduodamas kaip Isuzu Hombre nuo 1996 iki 2000 metų. S-serija 2004 metais buvo pakeista į naujus modelius, Chevrolet Colorado, GMC Canyon, ir Isuzu i-Series.
Hudzoninis serbentas

* *R. h. hudsonianum*
* *R. h. petiolare*

**Hudzoninis serbentas** (*Ribes hudsonianum*) – agrastinių (*Grossulariaceae*) šeimos augalas. Savaime auga Kanadoje. Rūšis labai atspari miltligei, savidulkė.
Vaterlo mūšis

**Vaterlo mūšis** – vienas didžiausių XIX a. mūšių, įvykusių tarp Napoleono Bonaparto ir sąjungininkų kariuomenių.

1815 m. kovo 1 d. Napoleonas paliko savo tremties vietą – Elbos salą ir išsilaipino Prancūzijoje, ten subūręs sau ištikimų karių armiją perėmė šalies valdžią. Tuo metu sąjungininkai, pamiršę visus vyravusius tarpusavio nesutarimus, sukūrė Septintąją antiprancūzišką koaliciją.

Napoleonas į sąjungininkų koaliciją atsakė įsiveržimu į Belgiją. Šioje šalyje jo kariuomenę pasitiko anglai ir prūsai.

1815 m. birželio 18 d. prie Vaterlo, netoli Briuselio įvyko lemiamas mūšis. Anglų kariuomenė vadovaujama A. Velingtono, sugebėjo atlaikyti prancūzų armijos puolimą, o laiku į mūšio lauką atskubėjusi Prūsijos kariuomenė nulėmė visą mūšio eigą. Napoleonas pralaimėjo. Jo antrasis viešpatavimas, trukęs šimtą dienų baigėsi. Napeoleonas antrą kartą atsisakęs sosto ketino išplaukti į Ameriką, bet britų laivams užblokavus kelius į vandenyną jis pasidavė ir buvo jų ištremtas į Šv. Elenos salą Atlanto vandenyne.

## Padėtis prieš mūšį
Dvi dienos prieš mūšį Napoleonas įveikė prūsus mūšyje prie Linji kaimo. Tačiau jo maršalui Nėjui nepavyko išlaikyti Kvatro-Braso kryžkelės. Kitą rytą Velingtonas su britų ir olandų kariuomene pasitraukė į šiaurę link Briuselio. Prūsai irgi atsitraukė mėgindami susisiekti su sąjungininkais. Napoleonas prisidėjo prie Nėjaus ir su didžiąja kariuomenės dalimi vijosi Velingtoną, liepęs maršalui Emanueliui de Grouchui sekti prūsus ir neleisti jiems prisijungti prie Velingtono kariuomenės. Birželio 18 d. Velingtonas užėmė gynybinę poziciją palei kalvagūbrį į pietus nuo Vaterlo kaimo. Jis tai pat įsitvirtino Hougonto pilyje dešinėje ir La Heje Sen sodyboje centre.

## Mūšio eiga
Prancūzai buvo numatę pulti auštant, tačiau po smarkios liūties laukė, kol išdžius žemė. Prancūzijos artilerija pradėjo šaudyti iškart po vidurdienio. Velingtono pajėgos daug laiko praleido gulomis, kad išvengtų patrankų šūvių. Po valandos keturios prancūzų kolonos išžygiavo prieš centrą smarkiai apšaudomos artilerijos. Jas sustabdė muškietų salvės ir nubloškė kavalerija. Tada prūsų kariuomenė pasirodė dešiniajame prancūzų sparne. Bliucheris paliko ariergardą, kad susidorotų su jį persekiojusiais prancūzų būriais ir įsitraukė į mūšį. Tuo tarpu prancūzų kavalerija puolanti britų rikiuotes buvo atremta. Prancūzams beveik pavyko pakreipti mūšį jiems naudinga linkme užimdami La Heje Sen, tačiau kai Nėjus paprašė rezervų, kad būtų galima pasinaudoti šia sėkme, Napoleonas, tuo metu kovęsis su prūsais atsakė, kad jų nėra. Apie 19 valandą Napoleonas įsakė Imperatoriškajai gvardijai žygiuoti prieš Velingtono pėstininkus. Kariams teko patirti vieną kulkų papliūpą po kitos, gvardija nusilpo bei palūžo. Galiausiai prancūzai puolė bėgti, o prūsų kavalerija juos vijosi. Tai buvo, kaip vėliau prasitarė Velingtonas, „akivaizdžiausias bėgimas, kokį tik teko kada nors gyvenime matyti“.
Mosina

**Mosina** (, ) – miestas ir valsčius Lenkijoje, Didžiosios Lenkijos vaivadijos centriniame dalyje, Poznanės paviete, prie Mosinos kanalo; 22 kilometrai į pietus nuo Poznanės. Nuo 1975 iki 1998 m. miestas priklausė Poznanės vaivadijai.

## Istorija
1247 m. Mosina pirmą kartą paminėtas rašytiniuose šaltiniuose. 1302 m. gyvenvietei suteiktos miesto teisės. 1848 m. gegužės 3 d. miestas tapo Mosinos Respublikos sostine (iki gegužės 6 d.). Jakub Krauthofer-Krotowski Tautų pavasario laiko vykusio 1848 m. Didžiosios Lenkijos sukilimo proklamavo mieste nepriklausomą Lenkijos Respubliką.
1939 m. spalio 20 d. vokiečių kareiviai įvykdė 15 valsčiaus gyventojų egzekuciją.

## Žymenybė
* Šv. Nikolajaus bažnyčia (pastatyta 1952–1954 m.)
* Muziejaus rūmai ir miesto galerija senajame sinagogos pastate (1870 m.)
* Slėgų bokštas
* Paminklas Mosinos elegantui
Mosinos apylinkėse yra Didžiosios Lenkijos nacionalinis parkas.

## Nuorodos
* Oficiali Mosinos valsčiaus svetainė (lenkų k.)
* Miesto futbolo klubo svetainė  (lenkų k.)

## Šaltiniai
Chevrolet Venture

**Chevrolet Venture** buvo minivenas, kurį Chevrolet gamino nuo 1997 iki 2005 metų. Venture 1997 metais pakeitė Chevrolet Lumina APV. Mivenas Europoje buvo pardavinėjamas kaip Opel Sintra, o Anglijoje kaip Vauxhall.
Lapkotinis serbentas

**Lapkotinis serbentas** (*Ribes petiolare*) – agrastinių (*Grossulariaceae*) šeimos augalas. Savaime paplitęs vakarinėje JAV ir Kanados dalyje. Dėl atsparumo miltligei bei serbentiniai erkutei, labai ilgų kekių, specifinio kartoko prieskonio naudojamas selekcijai.
Chevrolet Astro

**[[Chevrolet]] Astro** arba **[[GMC]] Safari** buvo vidutinio dydžio mikroautobusai, kuriuos General Motors gamino nuo 1985 iki 2005 metų. Astro ir Safari buvo populiarūs tarp didelių šeimų ir komercinių įmonių. Įmonės pirkdavo mikroautobusus, nes juose buvo daug vietos kroviniams.

### Varikliai
* 1985-1986 2500 2,5&nbsp;l (151&nbsp;in³) I4
* 1985 4300 4,3&nbsp;l (262&nbsp;in³) V6
* 1988-1990 2500 2,5&nbsp;l (151&nbsp;in³) I4
* 1990-2005 4300 4,3&nbsp;l (262&nbsp;in³) V6
Chevrolet Tracker

**[[Chevrolet]] Tracker** arba **[[Geo]] Tracker** buvo pradėtas gaminti 1989 metais. Automobilis buvo perdaryta Suzuki Escudo versija, kuri buvo pardavinėjama JAV ir Kanadoje.
Gaetano Lucchese

**Gaetano „Tommy“ Lucchese** (dar žinomas, kaip *Three-Finger Brown* 1899 m. gruodžio 1 d. Palerme, Sicilija – 1967 m. liepos 13 d. palaidotas *Calvary Cemetery* kapinėse Niujorke) – Niujorko Lukezės mafijos šeimos bosas. Nors šeima pasivadino jo vardu, Lukezė nebuvo jos įkūrėjas, o tik trečiasis donas.

Gaetano gimė Palerme (Sicilija), ir pirmąjį XX a. dešimtmetį emigravo į Jungtines Valstijas. 1915 m. nelaimingo atsitikimo metu prarado pirštą, taip įsigydamas pravardę *Three-Finger Brown* (Tripirštis Braunas, pagal populiarų to meto beisbolo žaidėją Mordecai Brown).

Būdamas 18 metų, Lukezė įkūrė langų valymo kompaniją, kuri iš tiesų užsiiminėjo reketavimu. Buvo daug sykių areštuotas pagal įvairius kaltinimus, net ir žmogžudyste, tačiau nuteistas buvo tik vieną kartą, už smulkų nusikaltimą.

Kastelamarezės karo metu Tomis Lukezė „oficialiai“ dirbo Maserijai, tačiau iš tiesų buvo Maranzano pusėje, o *de facto* – Maranzanui dirbusio Laimingojo Lučiano pusėje. Laimėjęs karą, Maranzanas nusprendė atsikratyti Lučiano, tačiau būtent Lukezė informavo šį apie rengiamą pasikėsinimą bei vėliau nukreipė Maranzano dėmesį, kol „Laimingojo“ žmonės susidorojo su asmens sargybiniais ir vėliau nušovė jį patį.

1939 rugsėjo 10 dieną žuvus Maranzano, Tommy Gagliano tapo vienos iš Niujorko šeimų bosu, o Lukezė – jo pavaduotoju (). 22 metus lojaliai išdirbęs Gagliano, po jo mirties dėl natūralių priežasčių 1953-iaisiais Tomis tapo šeimos bosu. Jam valdant, šeimos įtaka sustiprėjo ir prasiplėtė, ypač – Manhetene, kur buvo reketuojamos pervežimų kompanijos, įvairiais metodais kontroliuojami svarbūs pareigūnai ir asociacijos.

Lukezė turėjo labai gerą reputaciją savo šeimoje, visų pirma, dėl rūpinimosi pavaldinių gerove. Taip pat, artimai draugavo su Niujorko politikais William O'Dwyer bei Vincent R. Impellitteri (abu buvo merais). Jis laikomas vienu iš labiausiai gerbiamų tos epochos mafijozų. Tuo metu Lukezės šeima nebuvo įsivėlusi į jokius karus.

1967 metais Gaetano Lucchese mirė nuo auglio smegenyse. Jo laidotuvėse *Calvary Cemetery* kapinėse Niujorke dalyvavo virš 1000 žmonių, tarp jų – policininkai, teisėjai, politikai ir, žinoma, įvairūs mafijozai, reketininkai, narkotikų prekeiviai. Ant antkapio jo vardas buvo užrašytas kaip *Thomas Lucchese*.

## Šaltiniai
* Selwyn Raab. Five Families. ISBN 0-312-30094-8
Cliff Martinez

**Cliff Martinez** (g. 1954 m. vasario 5 d. Bronkse, Niujorke) – kompozitorius, sukūręs garso takelius keliems amerikietiškiems kino filmams, tarp jų 2002 metais išleistam „Soliaris“, bei būgnininkas, grojęs su grupėmis „Red Hot Chili Peppers“, „The Dickies“, „The Weirdos“, taip pat su atlikėjais „Captain Beefheart“ ir Lydia Lunch.

## Muzikinė karjera

Pirmasis Cliff Martinez'o kūrybinis darbas buvo televizijos laidoje „Pee Wee's Playhouse“, tačiau tuo metu jį labiau domino roko muzika. Martinez'as laikinai grojo keliose iš jų, ilgiau neapsistodamas nė vienoje. Galų gale jis metė būgnininko karjerą ir visiškai atsidėjo filmų garso takelių kūrimui.

Pirmasis Cliff Martinez'o parašytas garso takelis buvo filmui „Seksas, melas ir videojuosta“, režisuotam Stephen Soderbergh'o. Vėliau Soderbergh'as pakvietė Martinez'ą sukurti garso takelius ir daugiau jo filmų, tarp jų „Eismui“ ir Stanisław Lem novelės „Soliaris“ adaptacijai.

„Soliario“ garso takelis yra laikomas geriausiu ir žinomiausiu Martinez'o darbu, įtvirtinęs jo savitą garso takelių stilių, kuriame elektroniniai garsai ir muzikinių kūrinių ištraukos yra maišomos su trumpais orkestriniais pasažais, dažniausiai sukuriant erdvinį, aplinkoje tvyrantį garsą. Psichologiniuose trileriuose (kaip, pavyzdžiui, „Soliaryje“) tokio pobūdžio garso takelis padeda sukurti nejaukią atmosferą ir scenoms prideda papildomo, nematomo charakteringumo.

## Atlikti darbai

### Garso takeliai

* „Seksas, melas ir videojuosta“ (1989)
* „Padidinkit garsą“ (1990)
* „Kafka“ (1991)
* „Juodoji magija“ (1992)
* „Kalvos karalius“ (1993)
* „Apačioje“ (1995)
* „Šizopolis“ (1996)
* „Grėjaus anatomija“ (1996)
* „Pakvaišę“ (1998)
* „Britas“ (1999)
* „Eismas“ (2000)
* „NARC“ (2002)
* „Soliaris“ (2002)
* „Stebuklų šalis“ (2003)
* „Nevaldoma aistra“ (2004)

### Diskografija

#### „The Weirdos“

* „Weird World“ – geriausių dainų rinkinys

#### Lidija Lanč

* „13:13“ (1982)
* „Stinkfist“ (1986)

#### „Captain Beefheart“

* „Ice Cream For Crow“ (1983)

#### „Red Hot Chili Peppers“

* „The Red Hot Chili Peppers“ (1984)
* „Freaky Styley“ (1985)
* „What Hits!?“ – geriausių dainų rinkinys
* „Out in L.A.“ – retų dainų rinkinys

#### „The Dickies“

* „Killer Clowns from Outer Space“ (1988)
* „The Second Coming“ (1989)
* „Locked 'N Loaded Live in London“ (1991)
* „Idijt Savan“ (1994)

## Nuorodos
*
Sniego tirpimas

**Sniego tirpsmas** arba *sniego tirpimas* – sniego dangos nykimas, kai dėl šilumos sniegas virsta skystu vandeniu. Pagal mechanizmą šis reiškinys yra ne tirpimas, o lydymasis.

## Tirpsmo vanduo

Susidaręs vanduo dažnai vadinamas *tirpsmo vandeniu*:
* dalis jo susigeria į gruntą ir tampa gruntinio vandens dalimi,
* dalis teka žemės paviršiumi (paviršinis nuotėkis)
* dalis išgaruoja.
Sniegas ir ledas gali išnykti ir sublimacijos būdu – tiesiai iš kietos būsenos virsti vandens garais. Šio reiškinio pavyzdys – užšąlusių skalbinių džiuvimas šaltyje.

## Įtaka, poveikis

Sniego tirpimo įtaka vandens ciklui skiriasi skirtingose geografinėse vietovėse, tačiau globaliniu mastu tai yra svarbus veiksnys vandens judėjime.

Šaltesnio klimato regionuose sniego tirpsmas pavasarį sustiprina upių bei upelių sroves, taip pat dažnai sukeliami potvyniai, staigus sniego tirpimas gali būti nuošliaužų ir purvo srautų priežastis. Susiklosčius tam tikroms klimato sąlygoms (stiprūs vėjai, papildomi krituliai) sniego tirpsmo sukelti potvyniai gali padaryti daug žalos.

Kai kuriuose pasaulio regionuose, valstybėse (pvz., Šveicarijoje) sniego tirpimas sudaro didžiausią vandens nuotėkio dalį.

JAV vakarinėje dalyje iki 75 % naudojamo vandens kilęs iš sniego tirpsmo: kalnų sniego laukai yra natūralūs vandens rezervuarai, šilto sezono metu atiduodantys vandenį upėms.

Pasitaiko, kad ištirpęs sniegas vėl užšąla, pavirsdamas ledu, kas yra pavojinga gyvenvietėse.

## Lietuvoje

Lietuvoje dažni potvynių dėl staigaus sniego tirpsmo atvejai, ypač Nemuno deltoje. Kitose upėse pasitaiko rečiau. Svarbus veiksnys – papildomi krituliai.
Pažiedėtasis serbentas

**Pažiedėtasis serbentas** (*Ribes bracteosum*) – agrastinių (*Grossulariaceae*) šeimos augalas. Plačiai paplitęs vakarinėje Šiaurės Amerikos pakrantėje nuo Kalifornijos iki Aliaskos. Vėlai žydi, tačiau jautrus miltligei.

## Veislės
Iš šios rūšies kilusios šios veislės:
* Malling Jet
Amerikinis serbentas

**Amerikinis serbentas** (*Ribes americanum*) – agrastinių (*Grossulariaceae*) šeimos augalas. Savaime auga Šiaurės Amerikos vakarinėje pakrantėje. Vėlai žydi ir sunokina uogas, ištvermingas žiemą, atsparus grybinėms ligoms. Dėl šių savybių patraukė daugelio selekcininkų dėmesį.
DeJuan Collins

**De Žuanas Lamontas Kolinsas** (*De Juan Lamonte Collins*, g. 1976 m. lapkričio 20 d. Jangstaune, Ohajas) – JAV krepšininkas.

D. Collinsas karjerą, kaip ir daugelis amerikiečių, pradėjo NCAA lygoje, vėliau rungtyniavo įvairiuose turnyruose Kinijoje, Irane ir Vokietijoje. Šių turnyrų metu krepšininką pastebėjo Antrojoje Vokietijos lygoje rungtyniavusi „Wired Minds Tübingen“ komanda. D. Collinso statistika vokiečių komandoje buvo vidutiniškai po 24 taškus per rungtynes. Kitą sezoną krepšininkas jau pradėjo Berlyno ALBA komandoje, kuri tuo metu buvo Vokietijos čempionė ir žaidė Eurolygoje.

Amerikietis ALBA ekipoje rungtyniavo dvejus metus, per kuriuos Eurolygoje vidutiniškai pelnydavo po 16 taškų, tačiau po Berlyno komandai ypač nesėkmingo 2003–2004 m. sezono išvyko į Salonikų „Aris“ ekipą, kurioje žaidė tik vieną sezoną, bet per jį pelnydavo vidutiniškai po 18 taškų. 2005–2006 m. D. Collinsas rungtyniavo Italijoje, Varezės „Whirlpool“ komandoje, čia taip pat pasižymėdamas rezultatyvumu (vid. per rungtynes po 14,6 taško).

2006–2007 m. sezoną D. Collinas pradėjo Bambergo „Brose Baskets“ komandoje, kurią treniruoja Vokietijos nacionalinės komandos treneris D. Bauermanas. Tačiau net ir šis patyręs specialistas neišgelbėjo komandos nuo nesėkmės, viena ULEB taurės favoričių iš turnyro iškrito jau po pirmojo etapo ir amerikietis nusprendė palikti vokiečių komandą, nors joje irgi buvo lyderis. Palikęs „Brose Baskets“, D. Collinas atvyko į Lietuvos vicečempionų komandą – Kauno „Žalgirį“. Pirmosiose savo rungtynėse Eurolygoje už šią komandą jis pelnė 11 taškų.

2007–2008 m. sezonas buvo bene sėkmingiausias krepšininko karjeroje – žaidėjas pirmą kartą žaidė Eurolygos Top16 etape, laimėjo visus tris vietinius čempionatus – LKF taurę, BBL bei LKL lygas, tapo naudingiausiu finalų žaidėju LKF taurės bei BBL varžybose.

2008 m. birželio 30 d. pasirašė sutartį su rusų Rostovo „Lokomotiv“ komanda , bet po pusmečio buvo atleistas. 2008 m. gruodžio 6 d. jis pasirašė sutartį su Sevilijos „Cajasol“. 2009 m. lapkričio viduryje D. Collins’as pasirašė sutartį su Kavalos Panorama GS komanda.

2010 m. rugpjūčio 27 d. sugrįžo į Kauno „Žalgirį“ ir pasirašė vienerių metų sutartį su klubu.

## Pasiekimai

* 2003 m. Vokietijos čempionas
* 2007, 2008, 2010, 2011 m. LKF taurės laimėtojas
* 2007 m. BBL vicečempionas
* 2007, 2008, 2011 m. LKL čempionas
* 2008 m. LKF taurės finalo naudingiausias žaidėjas
* 2008, 2010, 2011 m. BBL čempionas
* 2008 m. BBL finalo ketverto naudingiausias žaidėjas
* 2013 m. Europos Iššūkio taurė

## Šaltiniai
Chevrolet S-10 Blazer

**[[Chevrolet]] Blazer** (4-ratų varomas T-10) arba **[[GMC]] S-15 Jimmy** (4-ratų varomas T-15) buvo vidutinio dydžio visueigiai, kuriuos General Motors gamino nuo 1983 m. iki 2005 m. Visureigiai buvo gaminami JAV ir Braziljoje

## Varikliai

### Pirmoji karta
* 1983–1984–2,0&nbsp;l *[[GM OHV variklis|OHV]]* I4, karbiuratorius, 83&nbsp;AG (62&nbsp;kW)/108&nbsp;&nbsp;ft·lbff (146&nbsp;N·m)
* 1983–1985–1,9&nbsp;l *[[Isuzu]]* I4, karbiuratorius, 84&nbsp;AG (63&nbsp;kW)/101&nbsp;&nbsp;ft·lbff (137&nbsp;N·m) (Kalifornija)
* 1983–1985–2,2&nbsp;l dyzelinas I4, 58&nbsp;AG (43&nbsp;kW)/93&nbsp;&nbsp;ft·lbff (126&nbsp;N·m)
* 1983–1985–2,8&nbsp;l *LR2* V6, karbiuratorius, 110&nbsp;AG (82&nbsp;kW)/148&nbsp;&nbsp;ft·lbff (201&nbsp;N·m) (VIN B)
* 1985–1989–2,5&nbsp;l *[[GM Iron Duke variklis|Tech IV]]* I4, įpurškimas, 92&nbsp;AG (69&nbsp;kW)/132&nbsp;&nbsp;ft·lbff (179&nbsp;N·m) (VIN E)
* 1986–1993–2,8&nbsp;l *LL1* V6, įpurškimas, 125&nbsp;AG (93&nbsp;kW)/150&nbsp;&nbsp;ft·lbff (203&nbsp;N·m) (VIN R)
* 1988–4,3&nbsp;l *[[GM Vortec variklis|Vortec 4300]]* V6, įpurškimas, 150&nbsp;AG (112&nbsp;kW)/230&nbsp;&nbsp;ft·lbff (312&nbsp;N·m) (VIN Z)
* 1989–1992–4,3&nbsp;l *[[GM Vortec variklis|Vortec 4300]]* V6, įpurškimas, 160&nbsp;AG (119&nbsp;kW)/230&nbsp;&nbsp;ft·lbff (312&nbsp;N·m) (VIN Z)
* 1990–1993–2,5&nbsp;l *[[GM Iron Duke variklis|Tech IV]]* I4, įpurškimas, 105&nbsp;AG (78&nbsp;kW)/135&nbsp;&nbsp;ft·lbff (183&nbsp;N·m) (VIN A)
* 1992–1993–4,3&nbsp;l *[[GM Vortec variklis|Vortec 4300]]* V6, įpurškimas, 195&nbsp;AG (145&nbsp;kW)/260&nbsp;&nbsp;ft·lbff (353&nbsp;N·m) (VIN W/Z)
* 1994–2,2&nbsp;l *[[GM Vortec variklis|L43]]* I4, įpurškimas, 118&nbsp;AG (88&nbsp;kW)/130&nbsp;&nbsp;ft·lbff (176&nbsp;N·m) (VIN 4)
* 1994–4,3&nbsp;l *[[GM Vortec variklis|Vortec 4300]]* V6, įpurškimas, 195&nbsp;AG (145&nbsp;kW)/260&nbsp;&nbsp;ft·lbff (353&nbsp;N·m) (VIN W/Z)

### Antroji karta

* 1995–1998–2,2&nbsp;l *[[GM Vortec variklis|L43]]* I4, įpurškimas, 118&nbsp;AG (88&nbsp;kW)/130&nbsp;&nbsp;ft·lbff (176&nbsp;N·m) (VIN 4)
* 1995–4,3&nbsp;l *[[GM Vortec variklis|LB4]]* V6, įpurškimas, 155&nbsp;AG (116&nbsp;kW)/235&nbsp;&nbsp;ft·lbff (319&nbsp;N·m) (VIN Z)
* 1995–4,3&nbsp;l *[[GM Vortec variklis|L35]]* V6, įpurškimas, 191&nbsp;AG (142&nbsp;kW)/260&nbsp;&nbsp;ft·lbff (353&nbsp;N·m) (VIN W)
* 1996–1998–4,3&nbsp;l *[[GM Vortec variklis|Vortec 4300]]* V6, įpurškimas, 175&nbsp;AG (130&nbsp;kW)/240&nbsp;&nbsp;ft·lbff (325&nbsp;N·m) (VIN W)
* 1996–1999–4,3&nbsp;l *[[GM Vortec variklis|Vortec 4300]]* V6, įpurškimas, 180&nbsp;AG (134&nbsp;kW)/245&nbsp;&nbsp;ft·lbff (332&nbsp;N·m) (VIN X)
* 1999–2,2&nbsp;l *[[GM Vortec variklis|L43]]* I4, įpurškimas, 120&nbsp;AG (89&nbsp;kW)/140&nbsp;&nbsp;ft·lbff (190&nbsp;N·m) (VIN 4)
Club de Gimnasia y Esgrima La Plata

**La Platos „Gimnasia y Esgrima“** – sporto klubas iš Argentinos La Platos miesto. Sėkmingiausiai rungtyniauja klubo krepšinio ir futbolo komandos. Taip pat priklauso rankinio komanda.

## Istorija
1887 m. įkurtas klubas. *Gimnasia* yra pasiekusi greičiausio įvarčio rekordą Argentinos lygoje: 1979 m. Carlos Dantón Seppaquercia įmušė įvartį į „Huracán“ vartus penktą sekundę.

## Laimėjimai
;  **[[Primera División (Argentina)|Pirmasis divizionas]]: 
*  **Nugalėtojai (1):** 1929 m.
;  **Primera B Metropolitana (II lyga): 
*  **Nugalėtojai (3):** 1944, 1947, 1952 m.
;  División Intermedia (II lyga): 
*  **Nugalėtojai (1):** 1915 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Emblema

Vaizdas:Gelp.gif|
Vaizdas:Club de Gimnasia y Esgrima La Plata emblema.png|


## Garsesni žaidėjai
; Futbolininkai, atstovavę Argentinos nacionalinei rinktinei
*  Guillermo Barros Schelotto
* Leandro Cufré, gynėjas;
* Attilio Demaría
* Hugo Gatti
* Andrés Guglielminpietro
* Alberto Márcico
* Alfredo Rojas
* Guillermo Sanguinetti
* Pedro Troglio
* Francisco Varallo
* Gonzalo Vargas
* José Perdomo
* Pablo Bengoechea

## Treneriai


*  José Ripullone (1929–1930)
*  Rafael Lafuente (1931)
*  Emérico Hirschl (1932–1934)
*  Manuel Álvarez (1935)
*  Máximo Garay (1937)
*  Roberto Scarone (1948–51)
*  Adolfo Pedernera (1955)
*  Carlos Aldabe (1960–61)
*  Enrique Fernández Viola (1962)
*  Adolfo Pedernera (1962)
*  Enrique Fernández Viola (1966), (1967)
*  Juan Carlos Murúa (1968–69)
*  José Varacka (1968–71)
*  Juan Carlos Murúa (1971)
*  José Varacka (1973–74), (1978–79)
*  José Ramos Delgado (1989–90)
*  Alberto Fanesi (1990–91)
*  Roberto Perfumo (1993–94)
*  Gregorio Pérez (1999–2000)
*  Carlos Griguol (2000–01)
*  Carlos Ramacciotti (2002–2003)
*  Carlos Griguol (2003–04)
*  Mario Gómez (2004)
*  Carlos Ischia (2004–2005)
*  Pedro Troglio (2005–07)
*  Francisco Maturana (2007)
*  Julio César Falcioni (2007)
*  Guillermo Sanguinetti (2007–2008)
*  Leonardo Madelón (2008–2009)
*  Diego Cocca (2010)
*  Pablo Morant (2010)
*  Ángel Cappa (2011)
*  Darío Ortiz (2011)
*  Osvaldo Ingrao (2011)
*  Pedro Troglio (2011–2016)
*  Diego Maradona (2019–2020)
*  Néstor Gorosito (2021–)



## Išnašos

## Nuorodos
* Oficiali svetainė
* SOCCERWAY
* FLASHSCORE
* Transfermarkt
* Globalsportsarchive
Godoy Cruz Antonio Tomba

**Godoi Kruso „Club Deportivo Antonio Tomba“** – Argentinos futbolo klubas iš Godoi Kruso miesto Mendosos provincijoje.

## Istorija
1921 m. įkurtas kaip „Club Sportivo Godoy Cruz“. 1930 m. susijungė su „ Club de la Bodega Antonio Tomba“.

Komanda 1944, 1947, 1950, 1951, 1954, 1968 m. laimėjo Mendosos provincijos čempionatą. 

Nuo 1994–1995 m. sezono varžėsi Antrame divizione (II). 2005–2006 m. sezone tapo Antrojo diviziono nugalėtojais. Nuo 2006–2007 m. sezono rungtyniavo Primera División. Tai buvo pirmoji Mendosos provincijos komanda, žaidusi aukščiausioje lygoje. Debiutantai liko penkioliktoje vietoje ir iškrito į žemesnį divizioną. 2007–2008 m. sezone Antrame divizione (II) liko antroje vietoje. Nuo 2008–2009 m. sezono vėl rungtyniavo Primera División.

## Pasiekimai
;  **[[Primera B Nacional|Antrasis divizionas]]: 
*  **Nugalėtojai (1):''' 2005–2006 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Argentinos nacionalinei rinktinei
*  Leonel Galeano, gynėjas;
; Užsieniečiai
*  Thomas Galdames, gynėjas;
*  Jaime Ayoví, puolėjas;

## Treneriai
*  Esteban Solari

## Išnašos

## Nuorodos
* 
* SOCCERWAY
* FLASHSCORE
* Transfermarkt
* Globalsportsarchive
Kroatijos himnas

**[[Kroatija|Kroatijos]] [[himnas]]** yra „Lijepa naša domovino“ („Mūsų nuostabi gimtinė“). Tai buvo Kroatijos Socialistinės Respublikos himnas ir vėliau, paskelbus Kroatijos Respublikos nepriklausomybės deklaraciją 1991 m. tapo Kroatijos himnu.

Originalius himno žodžius parašė Antun Mihanović 1835 m. ir juos pavadino *Horvatska domovina* („Kroatija gimtine“). Muzika sukurta kompozitoriaus Josip Runjanin, 1846 m.

Pilna giesmė, manoma, buvo baigta ir suderinta 1891 m. Vatroslav Lichtenegger ir buvo pirmą kartą atlikta kaip Kroatijos himnas tais pačiais metais, su pavadinimu „Lijepa naša“. Dabartinė himno versija nuo to laiko nedaug tepasikeitė – pailgintas pavadinimas ir pataisyti keletas smulkių žodžių.

## Nuorodos
* Lietuviškas vertimas ir vokalinis garso įrašas - tinklalapis Himnai.lt
Chevrolet Van

**[[Chevrolet]] Van** arba **[[GMC]] Vandura** buvo mikroautobusai, kuriuos gamino General Motors. Van pasirodė prekyboje 1964 metais ir buvo gaminama dviem kartomis, o Vandura 1970 metais.
Gimnasia y Esgrima de Jujuy

**Chuchujaus „Gimnasia y Esgrima“** – Argentinos futbolo klubas iš Chuchujaus miesto. Tai vienas pajėgiausių Šiaurės Vakarų Argentinos futbolo klubų.

## Istorija
1931 m. įkurtas klubas. Kitados varžėsi Nacionaliniame čempionate. 1993–1994 m. sezone tapo Antrojo diviziono nugalėtojais. Nuo 1994–1995 m. sezono rungtyniavo Primera División (I). Nuo 2000–2001 m. sezono varžėsi 	Primera B Nacional (II). 2004–2005 m. sezone *Gimnasia y Esgrima de Jujuy* tapo Antrojo diviziono nugalėtojais ir pateko į Primera División. 2008–2009 m. sezone liko dvidešimtoje vietoje ir iškrito į žemesnį divizioną. Nuo 2009–2010 m. sezono žaidė Antrame divizione.

## Laimėjimai
;  **[[Primera B Nacional|Antrasis divizionas]]: 
*  **Nugalėtojai (1):** 1993–1994 m.
;  **Trečiasis divizionas: 
*  **Nugalėtojai (2):** 1986, 1992–1993 m.

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Argentinos nacionalinei rinktinei
*  David Bisconti, saugas;
; Užsieniečiai
*  Roberto Cartés, saugas;
*  Marco Sandy, gynėjas;

## Treneriai


*  Norberto Raffo (1980)
*  Tom Burgering (1982–84)
*  Mario Humberto Lobo (1986–87), (1992–95), (1997–00)
*  Gerónimo Saccardi (1999–2000)
*  Humberto Zuccarelli (2000–01)
*  Héctor Arzubialde (2001–02)
*  Luis Manuel Blanco (2002–03)
*  Victor Riggio (2003–04)
*  Mario Gómez (2005–06)
*  Tom Burgering (2006–08)
*  Omar Labruna (2008–09)
*  Héctor Arzubialde (2009–10)
*  Francisco Ferraro (2010–11)
*  José Luis Calderón (2011–12)
*  Mario Gómez (2012–13)
*  Mario Sciacqua (2014)
*  Sebastián Méndez (2015)
*  Gabriel Schürrer (2015)
*  Mario Sciacqua (2016)
*  Fernando Gamboa (2016–17)
*  Martín Astudillo (2017–18)
*  Marcelo Herrera (2018–19)
*  Arnaldo Sialle (2020–2022)
*  Darío Franco (2022–)



## Išnašos

## Nuorodos
* 
* SOCCERWAY
* FLASHSCORE
* Transfermarkt
* Globalsportsarchive
Miroslav Berić

**Miroslavas Beričius** (g. 1973 m. sausio 20 d. Belgrade) – Serbijos krepšininkas, 2003–2004 m. sezone rungtyniavo Kauno „Žalgirio“ komandoje. 2007 m. baigė krepšininko karjerą.

1996 m. vasaros olimpinėse žaidynėse pelnė sidabro medalį su Jugoslavijos rinktine.

## Pasiekimai
* 1995, 1997 m. Europos čempionas
* 1998 m. Pasaulio čempionas
* 1999 m. Ispanijos taurės laimėtojas
* 2001 m. Jugoslavijos lygos ir taurės finalininkas
* 2004 m. Lietuvos čempionas

## Šaltiniai
Milan Goljović

**Milanas Goljovičius** (g. 1971 m. rugpjūčio 27 d. Raškoje) – Serbijos krepšininkas rungtyniaujantis Vokietijos komandoje Liudvigsburgo „EnBw“.
M. Goljovičius turi Serbijos ir Slovėnijos pilietybę.

## Pasiekimai

* 2003 m. Turkijos krepšinio taurės laimėtojas
Tona

**Tona** (**t**) – masės vienetas lygus 1000 kilogramų. Tai nėra SI sistemos vienetas, bet yra priimtas vartoti SI. Oficialiai tonos vienetas patvirtintas 1897 m.

## Apibrėžimas ir kitos reikšmės

1 tona yra lygi **1000 kilogramų**. Taip apibrėžiama vadinamoji *metrinė tona*. Vartojama (daugiausia Amerikoje) ir „trumpoji“ ar „mažoji“ tona, , kuri lygi 907,18474 kg. Vartojama ir „ilgoji“ arba „imperinė“ tona (), lygi 1,016.047 kg (daugiausia naftos produktų kiekiams išreikšti). Būtent dėl „trumposios“ ir „ilgosios“ tonų buvimo matavimo vienetų ekspertai labiau norėtų matyti žodį *megagramas* (irgi 1000 kg), kurio prasmė vienareikšmė.

## Priešdėliai
Tonomis paprastai išreiškiamos gana didelės masės: apie gramą nesakoma jog tai „mikrotona“.

## Masė reiškianti energiją
**Tona [[TNT|trinitrotoluelo]] (TNT)** yra naudojama išreikšti energijai. Priešdėliai taip pat taikomi – pavyzdžiui, kilotona, megatona, gigatona – ypatingai išreiškiant atominio ginklo galiai.

SI sistemos energijos vienetas yra džaulis. Tariant, kad TNT sudaro 1000 mažų (termocheminių) kalorijų grame (4184 kJ/g), viena tona TNT reikštų 4184 gigadžiaulių. Yra įprasta tokiais vienetais nusakyti sprogimų energiją.

## Šaltiniai
Motörhead

**Motörhead** – britų rokenrolo grupė, susikūrusi 1975 m. Londone, Anglijoje. Nors Motörhead muzika dažnai apibūdina kaip hard rock, heavy metal, speed metal ar thrash metal (arba labiausiai įtakojusius paskutinius du žanrus), grupė visada kratėsi tokių etikečių, savo muziką vadindami tiesiog rokenrolo palikuoniu. 

## Nariai
* Lemmy Kilmister – Bosinė Gitara/Vokalas (1975-2015)
* Phil Campbell – Gitara (1984-2015)
* Mikkey Dee – Būgnai (1992-2015)

## Buvę nariai
* Larry Wallis – Gitara, vokalas (1975–1982)
* Lucas Fox – Būgnai (1975–1975)
* Phil Taylor – Būgnai (1975–1987)
* Eddie Clarkie – Gitara (1976–1983)
* Brian Robertson – Gitara (1982–1983)
* Pete Gill – Būgnai(1976–1981)
* Michael „Wurzel“ Burston – Gitara (1984–1995)

## Diskografija
* Motörhead (1977)
* On Parole (1979)
* Overkill (1979)
* Bomber (1979)
* Ace of Spades (1980)
* No Sleep 'til Hammersmith (1981)
* Iron Fist (1982)
* Another Perfect Day (1983)
* No Remorse (1984)
* Orgasmatron (1986)
* Rock 'n' Roll (1987)
* No Sleep at All (1988)
* 1916 (1991)
* March or Die (1992)
* Bastards (1993)
* Sacrifice (1995)
* Overnight Sensation (1996)
* Snake Bite Love (1998)
* Everything Louder Than Everything Else (1999)
* We Are Motörhead (2000)
* Hammered (2002)
* Live at Brixton Academy (2003)
* Inferno (2004)
* BBC Live & In-Session (2005)
* Kiss of Death (2006)
* Motorizer (2008)
* The World is yours (2011)
* Aftershock (2013)
* Bad Magic (2015)

## Filmografija
* 1987: Eat the Rich
* 2010: Lemmy (49% Motherf**ker. 51% Son of a Bitch.) (roko dokumentika filmas profilis Ian "Lemmy" Kilmister)
* 2011: The Wörld Is Ours – Vol 1 – Everywhere Further Than Everyplace Else
## Nuorodos
* Oficiali Motörhead svetainė
Parafinas

**Parafinas** ( 'mažai giminingas') – cheminis junginys, alkanų grupės angliavandenilis, turintis bendrą formulę C*n*H2*n*+2
Atrado Karlas Reichenbachas.

## Fizikinės ir cheminės savybės
Bekvapė ir beskonė medžiaga, susidedanti daugiausia iš sočiųjų angliavandenilių.

Parafinas būna:
* kietasis – baltas, pačiupinėjus atrodo riebus, standus, lydosi 50-57&nbsp;°C temperatūroje,
* skystasis arba vazelino aliejaus parafinas – bespalvė, klampi masė.

*Parafino vonia* vadinamas išlydyto parafino pripildytas šildymo indas;

## Naudojimas
Parafinas naudojamas žvakėms gaminti, grindų vaškui ir maisto pramonėje.

Iš parafino daromos treniruotėse naudojamos parafininės kulkos.
Naudojamas medicinoje.
Europos Ombudsmenas

**Europos ombudsmenas** – nepriklausomas ir nešališkas pareigūnas (Ombudsmenas), tiriantis skundus dėl netinkamo administravimo Europos Sąjungos institucijose ir įstaigose. Europos ombudsmeno instituciją ES 1995 m. įteisino ir įtvirtino Mastrichto sutartis.

## Funkcijos
Europos ombudsmenas tiria skundus dėl netinkamo administravimo Europos Sąjungos (*ES*) institucijose ir įstaigose. Tokios institucijos yra Europos Komisija, Europos Sąjungos Taryba, Europos Parlamentas, o įstaigos, kurių veiklą gali tirti Europos ombudsmenas, yra Europos vaistų agentūra, Europos gyvenimo ir darbo sąlygų gerinimo fondas. Jo kompetencijai nepriklauso tik Europos Teisingumo Teismas, Europos Pirmosios instancijos teismas bei Europos Tarnautojų teismas, kai šie vykdo teismines funkcijas. Ombudsmenas paprastai pradeda tyrimą gavęs skundą, tačiau jis jį gali pradėti ir savo paties iniciatyva.

Ombudsmenas tiria netinkamo administravimo atvejus. Netinkamas administravimas atsiranda, jei institucija veikia nesilaikydama įstatymų, netaiko gero administravimo principų arba pažeidžia žmogaus teises.
 
Ombudsmenas negali tirti:
* skundų prieš nacionalines, regionines ar vietos valdžios institucijas valstybėse narėse, net jei skundai yra susiję su ES klausimais. Tai Vyriausybės departamentai, valstybės agentūros ir savivaldybių tarybos.
* nacionalinių teismų ar ombudsmenų veiklos. Europos ombudsmenas nėra apeliacinė instancija šių institucijų sprendimams.
* skundų prieš verslo įmones ar privačius asmenis.

Ombudsmenui gali pakakti pranešti atitinkamai institucijai apie skundą tam, kad ji išspręstų problemą. Jei tyrimo metu nepavyksta išspręsti ginčo, ombudsmenas siekia, jei įmanoma, pasiūlyti draugišką sprendimą, kuris ištaisytų netinkamo administravimo atvejį ir patenkintų skundo pareiškėją. Nepavykus priimti draugiško sprendimo, ombudsmenas gali pateikti rekomendaciją ginčui išspręsti. Institucijai atmetus ombudsmeno rekomendaciją, jis gali pateikti specialų pranešimą Europos Parlamentui.

Skundą ombudsmenui gali pateikti ES valstybės narės pilietis, verslo įmonės, asociacijos bei kiti juridiniai asmenys, Sąjungoje turintys registruotą būstinę. Skundą galima siųsti paštu, perduoti faksu ar elektroniniu paštu. Skundo vadovą ir formą galima gauti ombudsmeno biure ar rasti jo interneto svetainėje.

## Vadovai

* 1995–2003 m.: suomis Jakobas Sjodermanas (*Jacob Söderman*);
* 2003–2013 m.: graikas Nikiforas Diamonduras (*Nikiforos Diamandouros*);
* nuo 2013 m.: airė Emily O’Reilly

## Nuorodos

## Nuorodos

* Europos Ombudsmenas (ES tinklavietė)
Šiaurės Amerikos metų automobilis

**Šiaurės Amerikos metų automobilis** išrenkamas kiekvienų metų sausio mėnesį Šiaurės Amerikos tarptautinėje automobilių parodoje Detroite. Komisiją sudaro daugiau kaip 50 žurnalistų.

## 2000-2009

## 1994-1999

## iki 1994
Šiaurės Amerikos tarptautinė automobilių paroda

**Šiaurės Amerikos tarptautinė automobilių paroda** (anksčiau vadinta **Detroito automobilių paroda**) – kasmet Detroite rengiama automobilių paroda. Pirmoji paroda įvyko 1907 metais ir nuo tada vyko kiekvienais metais išskyrus 1943–1952 m. 1989 metais paroda buvo pervadinta į Šiaurės Amerikos tarptautinę automobilių parodą.

## 2009
2009 metų paroda vyks nuo sausio 11 iki sausio 25 dienos.
* sausio 11-13 d. – Spaudos dienos
* sausio 14-15 d. – Pramonės dienos
* sausio 16 d. – Labdaros diena
* sausio 17-25 d. – Atvira visuomenei

2009 metų parodoje nedalyvaus Mitsubishi, Suzuki, Rolls-Royce, Land Rover, Ferrari bei Porsche atstovai, tai didžiausias negrįžusių atstovų skaičius parodos istorijoje, tačiau nepaisant to, parodoje pirmą kartą debiutuos iki šiol JAV rinkoje nežinomi kinų automobilių gamintojai BYD ir Brilliance. Nissan Motors taip pat paskelbė jog nerengs spaudos konferencijos, tačiau parodoje bus galima išvysti koncerno anksčiau pristatytus Nissan bei Infiniti modelius.

### Serijinės gamybos automobiliai
* 2009 BMW Z4
* 2010 Buick Lacrosse
* 2010 Cadillac SRX
* 2011 Chevrolet Cruze
* 2010 Chevrolet Equinox
* Fisker Karma
* 2010 Ford Mustang Shelby GT500
* 2010 Ford Taurus
* 2010 Honda Insight
* 2010 Lexus HS 250h
* 2010 Lincoln MKT
* 2010 Mercedes-Benz E-Class
* 2009 Saab 9-5 Griffin
* 2010 Toyota Prius

### Koncepciniai automobiliai
* Audi A7
* Mercedes-Benz BlueZero concepcijos (E-Cell, E-Plus, F-Cell)
* Subaru Legacy koncepcija
* Volkswagen rodsterio koncepcija
* Volvo S60 koncepcija
* Toyota elektrinis miesto automobilis

## 2008
2007 metų paroda vyko nuo sausio 13 iki sausio 27 dienos.
* sausio 13-15 d. – Spaudos dienos
* sausio 16-17 d. – Pramonės dienos
* sausio 18 d. – Labdaros diena
* sausio 19-27 d. – Publikos dienos

## 2007
2007 metų paroda vyko nuo sausio 7 iki sausio 21 dienos.
* sausio 7-9 d. – Spaudos dienos
* sausio 10-11 d. – Pramonės dienos
* sausio 12 d. – Labdaros diena
* sausio 13-21 d. – Publikos dienos

## 2006
The 2006 metų paroda vyko nuo sausio 8 iki sausio 22 dienos.
* sausio 8-10 – Spaudos dienos
* sausio 11-12 – Pramonės dienos
* sausio 13 d.– Labdaros diena
* sausio 14-22 – Publikos dienos

## 2005

## 1992

## 1989
1989 metais Detroito automobilių paroda buvo pervadinta į Šiaurės Amerikos tarptautinę automobilių parodą. Paroda prasidėjo sausio 11 dieną.

### Pristatyti
* Audi V8
* Chevrolet Lumina
* Chevrolet Lumina APV
* Chevrolet Corvette ZR-1
* Chrysler LeBaron GT
* Chrysler Town & Country
* Dodge Dakota kabrioletas
* Dodge Viper koncepcija
* Geo Prizm
* Geo Storm
* Infiniti Q45
* Lexus LS400
* Lotus Esprit Turbo
* Mazda MPV
* Mitsubishi Eclipse
* Plymouth Laser
* Porsche 911 Carrera 4 ir Speedster
* Porsche 944 S2 Kabrioletas
* Shelby Dakota
* Shelby CSX-VNT
* Volkswagen Corrado

## Nuorodos
* Oficiali svetainė